text: Начална страницаZeitgeist FilmsSiddharth
  Оригинално Заглавие: Siddharth
  Българско Заглавие: Сидхарт
  Най-лошият кошмар на всеки родител - да изчезне детето му. За Махендра положението е дори още по-лошо. Необразован и неграмотен, той опитва да изкарва някакви пари, за да издържа семейството си, правейки дребни поправки на вещи на улицата. Стигнал до критичния минимум в доходите той взима трудното решение да повери сина си на далечен познат, който предлага работа за детето във фабрика като по този начин би могло да се подпомогне съществуването на цялото семейство. Когато изтича времето и Сидхарт трябва да се върне, той просто изчезва без следа.
  Махендра е пред морална дилема. От една страна е изчезналият син, а от друга останалата част от семейството му, която разчита на него, за да преживява. Стилна драма, сумарно основана на действителни случаи, в която режисьорът навлиза в един от най-болезнените проблеми на обществото в Индия - експлоатацията на детския труд. Повдига се въпросът за нехайството и безразличието на властта, равнодушието и бездействието в хората, за повечето от които всеки ден е изпитание за оцеляване. Отчаян и търсещ Сидхарт, Махендра непрекъснато се сблъсква с живеещи на улиците хлапета и с болка осъзнава факта за безгрижното им примирение, че приемат тъжната истина на съществуването си, а когато им разказва за болката си получава отговорът: "Може би Сидхарт е извадил късмет да напусне този свят..."